Novgorodský kódex

Novgorodský kódex () alebo  Novgorodská kniha žalmov (rus. Новгородский псалтырь) je najstaršia zachovaná ruská kniha. Bola objavená 13. júla 2000 v Novgorode. Ide o palimpsest, pozostávajúci z troch zviazaných drevených tabuliek, obsahujúci štyri stránky pokryté voskom.

Na základe údajov získaných pomocou stratigrafie, dendrochronológie a rádiouhlíkovej metódy datovania a analýzou samotného textu (viackrát sa v ňom spomína rok 999), sa usudzuje, že kódex bol používaný v prvej štvrtine 11. storočia a možno aj v posledných rokoch 10. storočia. Je teda starší ako Ostromirov evanjeliár, ktorý bol do objavenia Novgorodského kódexu považovaný za najstaršiu východoslovanskú knihu. 

 Zdroj 

Kategória:Literatúra v Kyjevskej Rusi
Kategória:Literatúra v staroslovienskom jazyku
Kategória:Biblické rukopisy